Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 494/14/5507	Námestovo, 8.12.2014
EEČ : 2-41-158-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Konkrétny adresát peňažnej sumy určenej na všeobecne prospešné účely: Organizácia muskulárnych dystrofikov v SR, IČO: 00624802, Vrútocká 8, 821 04 Bratislava, vo výške 100,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Zákamenne pod spisovou značkou ORP-729/ZK-DK-2014.
obvinený XXXXX spolu s XXXXX  dňa 19.04.2014 okolo 00.15 hod. v obci Krušetnica, pred pohostinstvom zvaným Slon fyzicky napadli XXXXX, nar. XXXXX, trvale bytom Krušetnica č. 261 a to tak, že ho päsťami niekoľkokrát udreli do hlavy a tela, na to poškodený spadol na zem následkom čoho mu spôsobili zranenia a to pomliaždenie dolnej čeľuste s prevahou vľavo, drobná tržná ranka v oblasti ľavého obočia, vertebrogény bolestivý syndróm krčnej, driekovej a sedacej oblasti chrbtice, zakrvácanie do spojovkového vaku ľavého oka s krvnou podliatinou v oblasti horného aj dolného viečka, pomliaždeninu ľavej prednej strany hrudníka ľahkého stupňa s povrchovou odreninou a otras mozgu, kde jeho zranenie si vyžiadalo lekárske ošetrenie s dobou liečenia v trvaní 11 dní a takéhoto konania sa dopustili na mieste verejnosti prístupnom,

Odôvodnenie: 
Uznesením povereného príslušníka OR PZ XXXXX, Obvodného oddelenia Zákamenné pod sp. zn. ČVS:ORP-729/ZK-DK-2014 zo dňa 27.08.2014 bolo XXXXX, nar. XXXXX v Dolnom Kubíne, trvale bytom XXXXX a XXXXX, nar. XXXXX v Dolnom Kubíne, trvale bytom XXXXX, podľa § 206 ods. 1 Trestného poriadku vznesené obvinenie pre prečin ublíženie na zdraví podľa § 156 ods. 1 Trestného zákona a prečin výtržníctva podľa § 364 ods. 1, písm. a) Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinení XXXXX spolu s XXXXX a poškodený XXXXX, prostredníctvom probačného a mediačného úradníka Okresného súdu v Námestove uzavreli dňa 28.11.2014 dohodu o zmieri, v rámci ktorej obvinení XXXXX a XXXXX tohto dňa vyhlásili, že spáchali skutok spočívajúci v tom, že dňa 19.04.2014 okolo 00.15 hod. v obci Krušetnica, pred pohostinstvom zvaným Slon fyzicky napadli poškodeného XXXXX tak, že ho päsťami niekoľkokrát udreli do hlavy a tela, na čo poškodený spadol na zem následkom čoho mu spôsobili vyššie uvedené zranenia, pričom tento skutok napĺňa znaky skutkovej podstaty prečinu ublíženia na zdraví podľa § 156 ods. 1 Trestného zákona a prečinu výtržníctva podľa § 364 ods. 1, písm. a) Trestného zákona. 

Obaja obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní a pokiaľ ide škodu spôsobenú činom, tak poškodený si náhradu škody neuplatnil.
 
Obvinený XXXXX na účet Okresnej prokuratúry v Námestove vložil peňažnú sumu vo výške 200,- €, určenú na všeobecne prospešné účely pre Organizácia muskulárnych dystrofikov v SR, IČO: 00624802, Vrútocká 8, Bratislava vo výške 100,00 € a na peňažnú pomoc obetiam trestnej činnosti vo výške 100,00 €. Táto suma je primeraná závažnosti spáchaného trestného činu. 

Obvinení XXXXX a XXXXX ako aj poškodený XXXXX s týmto spôsobom vybavenia veci vyslovili súhlas. 

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX podľa odpisu z registra trestov nebol súdne trestaný, v evidencii priestupkov nemá žiadny záznam. Tiež neboli o ňom zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného XXXXX a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Kabáčová
prokurátorka